Hej Bolius


Spørgsmålet går på udluftning i hus på 173 kvm (to-etager). Vi er i tvivl/uenige om hvad der er bedst. A mener der 'kun' skal udluftes 5-10 minutter 3-4 gange dagligt, hvor alle vinduer og døre åbnes. B mener man også kan have et par vinduer åbne i løbet af dagen uden det betyder noget.


A mener at "huset bliver koldt og der dannes kondens".


Men hvad er den bedste udluftning?


Mvh


Claus


Bedste udluftning - 5-10 minutter 3 gange dagligt, eller vinduer åbne hele dagen?
Hej Claus


Tak for et godt spørgsmål.


Jeg håber for dig, at du er A, så har du nemlig ret.


Man skal lufte ud med gennemtræk 5-10 minutter (mindre kan gøre det hvis det er meget koldt) 3 gange dagligt.


Holder man et vindue åben hele dagen, eller natten, og er det koldere udenfor end inde, vil et åbenvindue gøre at konstruktionerne inde ned køles. Når den varme fugtmættede luft inde i huset rammer den nedkølede konstruktion/væg/loft/gulv. Vil der dannes kondens og dermed skimmelsvamp.


Læs mere her: [10 gode råd til udluftning om vinteren](https://www.bolius.dk/10-gode-raad-til-udluftning-om-vinteren-14210/)

og her: [Udluftning og naturlig ventilation](https://www.bolius.dk/udluftning-og-naturlig-ventilation-19721/)

 

